The Guardian: - Barcelonas første Suárez-bud avslått
For Liverpool og Barcelona hadde produktive møter angående en overgang for den uruguayanske 27-åringen i går. Det sier en Liverpool-kilde, ifølge The Guardian. For to dager siden skrev Liverpool Echo at den katalanske klubben for første gang hadde tatt formell kontakt med klubben, og spanske medier har i en ukes tid hevdet at Suárez er nærmere og nærmere en overgang til Spania.Nå skal overgangen være nærmere enn noensinne, for ifølge The Guardian tok Barcelona-direktør Raul Sanllehi turen til London for å møte Liverpools administrerende direktør Ian Ayre i går. Overgangssummen er blant det viktigste som drøftes, og Barcelonas åpningsbud skal ligge på 70 millioner pund, eller rundt 740 millioner kroner omregnet etter dagens kurs. Det er 100 millioner lavere enn hva Liverpool håper å få for sin storscorer. Det budet er ikke akspetert, men begge sider virker villige til å komme til en enighet. Liverpool har ønsket seg Alexis Sanchez i retur, men ettersom det er usikkerhet knyttet til hvor han ønsker å spille neste sesong, ønsker Barcelona å dekke hele overgangen med et pengebeløp. Dermed ser det ikke ut til at Barcelona bryr seg så veldig om Suárez' bite-episode eller det faktum at han er utestengt i fire måneder fra all klubbfotball - så lenge Uruguays anke ikke når frem, vel og merke.Spansk presse har meldt at Suarez ' representanter allerede skal være enige med Barcelona om den personlige avtalen. De har også skrevet at Barcelona noe overraskende skal ha krevd at Suarez unnskyldte biteepisoden i VM - noe han etter hvert også gjorde. Barcelonas sportsdirektør Andoni Zubizarreta gikk ut og hyllet uguruyaneren etter at han innrømmet, og angret på, at han bet Chiellini. - Suarez har vist at han er ydmyk nok til å innrømme feil. Det er veldig viktig og det beste man kan gjøre. Alle vet at Luis er en glimrende spiller, sa Zubizarreta da han møtte pressen i forbindelse av presentasjonen med nykommer Ivan Rakitic.
Men bite-utestengte Luis Suárez (27) skal være et stort steg nærmere en overgang til den spanske ligaen.